# Socialstyrelsen logoSkabelon til den lokale politik

|  |  |
| --- | --- |
| **Forslag til indhold i politik til forebyggelse og opsporing af vold og seksuelle overgreb mod børn og unge med handicap** | |
| **Institutionens værdigrundlag som baggrund for politikken**   * Beskriv *baggrunden* for, at institutionen har valgt at have fokus på forebyggelse og tidlig opsporing af vold og seksuelle overgreb mod børn/unge med handicap. * Er det eksempelvis på grund af jeres børne-/ungegruppe, særlige problematikker hos børnene/de unge, tidligere erfaringer etc.? |  |
| **Formål med politikken**   * Tydeliggør, *hvordan* I arbejder aktivt med at forebygge og tidligt opspore overgreb mod børn/unge med handicap. * Dette skal både være over for de børn/unge med handicap, som har oplevet vold eller seksuelle overgreb, før de kom til jer, og for de børn/unge som bor hos jer nu. * Formålet kan også handle om at sætte nogle klare rammer op ift. adfærd på institutionen, og om *hvordan* I fagligt håndterer børn og unge udsat for vold eller seksuelle overgreb. |  |
| **Målgruppe**   * *Hvem* retter denne politik sig i mod? De ansatte, ledelsen, børnene, forældrene, samarbejdspartnere etc. * Beskriv, *hvorfor* politikken er målrettet den/de udvalgte målgrupper. |  |
| **Definitioner af seksualitet, seksuelle overgreb og vold**   * Beskriv, *hvordan* I på institutionen definerer og arbejder ud fra denne forståelse af børnene og de unges sunde seksuelle udvikling, seksuelle overgreb og vold. * Definitionen skal afspejle institutionens interne drøftelser om overgreb. |  |
| **Faglig viden om tilgange til børn og unge om seksualitet**   * Beskriv, *hvad* I ved om børns seksualitet. * Beskriv, *hvad* I oplever hos den specifikke børnegruppe, som I arbejder med. * *Hvordan* passer vi på børnene/de unge? * *Hvordan* passer vi på de ansatte? |  |
| **Faglig viden om forebyggelse og tidlig opsporing af overgreb mod børn og unge**   * Som en del af den *tidlige opsporing*, bør I tydeliggøre, *hvilke* tegn og reaktioner, der er kendetegnende ved hhv. vold og seksuelle overgreb og relatere det til den børne- og ungegruppe, I arbejder med både ift. alder, handicap, modenhed samt øvrige problematikker. * Beskriv jeres *faglige tilgang* til at tale med børn om overgreb, og *hvordan* I er nysgerrige på den adfærd hos børnene, som vækker bekymring. * Som en del af jeres *forebyggelse* kan I beskrive, hvordan I vil skabe og vedligeholde følgende:   + *Hvad* er de pædagogiske mål med at forebygge? Skal I lære børnene/de unge om rettigheder, grænser, gode/dårlige hemmeligheder, lyst/tvang etc.?   + Beskriv *hvordan* jeres ledelse skal understøtte det daglige forebyggende arbejde.   + Beskriv, *hvordan* I vil sikre et fagligt miljø, hvor det er naturligt at have løbende drøftelser om normer, daglige rutiner og omgangsformer.   + Beskriv, *hvordan* I vil sikre plads til faglige refleksioner om egen og andres adfærd og handlinger. |  |
| **Strategi for implementering og opfølgning**   * Beskriv, *hvordan* I på institutionen vil sikre, at denne politik bliver et aktivt, velkendt og anvendt redskab i den daglige praksis. * Beskriv, *hvordan* I vil arbejde med politikken på personalemøder/temamøder el.lign. * Beskriv, *hvordan* I vil introducere nye medarbejdere til jeres politik om forebyggelse og tidlig opsporing. |  |
| **Inddragelse af børn/unge, forældre**   * Beskriv, *hvordan* (og om) I ønsker at inddrage børnene/de unge i politikkens indhold. * Beskriv, *hvordan* (og om) forældre/værge/samarbejdspartnere inddrages eller underrettes om jeres arbejde med at forebygge og opspore vold og seksuelle overgreb mod børn? |  |
| **Henvisning til relevante links, litteratur m.v.**   * Oplist, *hvor* man som medarbejder/leder kan finde råd og vejledning: kommunens hovednummer, den sociale døgnvagt etc. * Indsæt links til hjemmesider, hvor I kan finde relevant litteratur om emnet overgreb. * Indsæt litteraturhenvisninger til god faglig eller skønlitterær læsning for medarbejdere eller til børnene/de unge. |  |
| **Øvrige relevante emner:**   * Beskriv den *lovgivning*, som de ansatte skal være orienteret i:   + Skærpet underretningspligt   + Hvad en underretning skal indeholde   + Afværgepligten. * *Handleveje* - beredskabsplan:   + Hvad gør den enkelte, når mistanken opstår?   + Beskriv, *hvem* I skal henvende jer til - navn og telefonnummer på kontaktperson(er).   + Beskriv de forskellige handleveje alt efter, hvem mistanken retter sig imod (forældre, ansat, barn/ung, andre).   + Beskriv, *hvem* der skal foretage anmeldelsen.   + Beskriv, *hvem* der taler med pressen. |  |